
     REPUBLIKA HRVATSKA
     TRGOVAČKI SUD U OSIJEKU
                                                                      
R E P U B L I K A  H R V A T S K A

R J E Š E N J E

	
Trgovački sud u Osijeku, po  sucu Dubravi Kuveždić, u stečajnom postupku predlagatelja FINA RC ZAGREB, Podružnica Zagreb za otvaranje stečajnog postupka nad dužnikom BIJELI VAL iz Zagreba, Baruna Trenka 4/I, OIB 84193976847 dana 23. studenoga 2018.,   


r i j e š i o  j e


1. Nalaže se dužniku BIJELI VAL iz Zagreba OIB 84193976847 da naknadi nastali  trošak postupka u iznosu od 3.000,00 kn na  žiro račun Trgovačkog suda u Osijeku broj HR 31 2390 0011 3000 0020 0 s pozivom na  broj HR05 272-1266-17 u roku od 8 dana.

2. Ukoliko   dužnik ne plati utvrđeni iznos ili o plaćanju bez odgode ne obavijeste sud, radi naplate iznosa nastalog troška iz točke I ovog rješenja određuje se ovrha na njegovim novčanim sredstvima po računima i oročenim novčanim sredstvima kod poslovnih banaka sa sjedištem u Republici Hrvatskoj. 
a) Poziva se FINA da izda nalog za izvršenje osnove za plaćanje sukladno članku 9. Zakona o provedbi ovrhe na novčanim sredstvima.
b) Nalaže se FINI da novčani iznos od 3.000,00 kn,  za koji je određena ovrha, zaplijeni i prenese na žiro račun Trgovačkog suda u Osijeku broj HR31 2390 0011 3000 0020 0 s pozivom na  broj HR05 272-1266-17 te o tome obavijesti sud. 
c) Zabranjuje se FINI da navedenu tražbinu ispuni dužniku, te se istom zabranjuje da tu tražbinu naplati ili inače raspolaže njome.

	3. Ukoliko dužnik ne postupi po nalogu suda iz točke I, ovo rješenje će se po pravomoćnosti dostaviti FINI radi provedbe ovrhe iz točke 2. izreke rješenja.


Obrazloženje

	Po prijedlogu FINA RC Zagreb, Podružnica Zagreb ovaj sud je  rješenjem od 20. travnja 2018. pokrenuo prethodni postupak, te je zakazao ročište radi utvrđivanja uvjeta za otvaranje stečajnog postupka za dan 6. lipnja 2018., te je imenovana privremena stečajna upraviteljica Sabina Lalić.

	Prema potvrdi FINE i izviješću privremenog stečajnog upravitelja žiroračun dužnika je odblokiran dana 30. travnja 2018., te je sud rješenjem od 6. lipnja 2018. obustavio postupak.    

	 Prema odredbi članka 128. stav 9. Stečajnog zakona (Narodne novine 71/15 i 104/17, dalje SZ-a) ako dužnik do završetak prethodnog postupka postane sposoban za plaćanje, sud će postupak obustaviti, a troškove provedenog postupka u tom slučaju dužan je nadoknaditi dužnik. 

	Privremena stečajna upraviteljica je podneskom od 2. svibnja 2018. tražila nagradu, te joj je rješenjem od 8. lipnja 2018. određena nagrada u bruto iznosu od 3.000,00 kn.

	Kako je postupak obustavljen, nastali trošak je dužan nadoknaditi dužnik, te je sud u skladu s odredbom članka 128. stav 2. SZ-a riješio kao u izreci.  
	  


	U Osijeku 23. studenoga 2018. 


                                                                                                                   S U D A C :
                                                                                                         Dubravka Kuveždić, v.r.   


POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagrebu u roku od 8 dana u 3 primjerka putem ovog suda.


						                                        Za točnost otpravka
									     ovlašteni službenik
									        Darija Miličević 

